

**Z Á P I S N I C A**

**zo zasadnutia Obecného zastupiteľstva**

V SILADICIACH

**DŇA: 18.09.2019**

Prítomní: podľa prezenčnej listiny ( príloha č. 1)

Poslanci: Ing. Janka Antalová, Ing. Zuzana Nosková ,Jozef Trnovec, Ing. Michal Mesároš, Mgr. Andrej Lackovič, Daniel Rau, Vladimír Hábel

Ospravedlnení : 0

Overovatelia zápisnice: Mgr. Andrej Lackovič, Daniel Rau

Rokovanie viedol: starosta obce Róbert Repka

Program: súčasť zápisnice ( Pozvánka, príloha č. 2)

Zapisovateľka: Zuzana Jurišová

**1.2. BOD: Otvorenie zasadnutia, určenie zapisovateľa a overovateľov**

Starosta obce zahájil zasadnutie OZ a privítal poslancov a ostatných prítomných. Zasadnutia sa zúčastnili 7 poslanci OZ a  ďalší prítomní podpísaní na Prezenčnej listine. Za overovateľov zápisnice starosta obce určil poslancov: Mgr. Andreja Lackoviča a Daniela Raua, za zapisovateľku bola určená p. Zuzana Jurišová.

**3.BOD Schválenie programu zasadnutia**

**Hlasovanie č. 1**

Starosta obce dal hlasovať za schválenie programu, tak ako bol uvedený na Pozvánke.

Za: 7 zdržal sa: 0 proti: 0

**UZNESENIE č. 15 /2019**

**Obecné zastupiteľstvo v Siladiciach schvaľuje** program zasadnutia Obecného zastupiteľstva v Siladiciach dňa 18.09.2019

OZ schválilo v zmysle ustanovenia § 11 ods. 4. Zákona č. 369/1990 Z.z. o obecnom zriadení, v znení neskorších predpisov( Zákon o obecnom zriadení ) program rokovania podľa bodov uvedených v pozvánke. ( príloha č. 2)

**4. BOD: Plnenie uznesení z predchádzajúceho zasadnutia OZ**

Starosta obce konštatoval, že všetky uznesenia z predchádzajúceho zasadnutia OZ, ktoré sa konalo dňa 19.06.2019 boli splnené.

**5. BOD: Požiadavka na cintorínske služby – urnový háj**

Starosta obce predniesol požiadavku od občanov ohľadom možnosti vytvorenia na miestnom cintoríne Kolumbárium, tzv. urnovú stenu. Poslanci sa informovali o čo sa konkrétne jedná a ako by to malo vyzerať. P. Hábel uviedol, že by bolo vhodné a nutné usporiadať celkový stav pozemku na cintoríne – terénne úpravy a prípravu na ďalšie možnosti pochovávania a umiestnenia nových hrobov. Ing. Nosková sa k návrhu pridala a uviedla, že najskôr je potrebné urobiť štúdiu a zrealizovať predstavu o tom, akým spôsobom sa budú vytvárať nové hrobové miesta.

Starosta obce dal hlasovať:

**Hlasovanie č. 2**

Za: 7 zdržal sa: 0 proti: 0

**UZNESENIE č. 16 /2019**

**Obecné zastupiteľstvo v Siladiciach schvaľuje** vypracovanie štúdie na prípravu obsadenia hrobových miest na Miestom cintoríne v Siladiciach s ohľadom na určenie hrobov a hrobových miest s následnou úpravou terénu.

**6. BOD: Žiadosť o odkúpenie časti parcely registra „E“ č. 204/1 k.ú. Siladice evidovanej na LV č. 500**

Na zasadnutí sa zúčastnil p. Miroslav Kuna, ktorý je z realitnej kancelárie a zatupoval p Kolenovú ohľadom predmetnej žiadosti. Žiadajú o odkúpenie časti pozemku obce, ktorý leží pred pozemkom, na ktorom plánujú výstavbu. Starosta obce uviedol, že predmetná časť pozemku je naplánovaná na výstavbu trafostanice. Poslanec Mgr. Lackovič sa dotazoval o alternatíve výstavby trafostanice na inom pozemku. Poslanci diskutovali o tom, že treba zistiť v Západoslovenských elektrárňach, či je tento pozemok vhodný na výstavbu trafostanice, prípadné zistiť variantu. Zároveň je nutné doplniť Žiadosť o súhlasné stanovisko spoluvlastníkov. Následne až potom bude odsúhlasený možný predaj.

Starosta obce dal hlasovať:

**Hlasovanie č. 3**

Za: 7 zdržal sa: 0 proti: 0

**UZNESENIE č. 17 /2019**

**Obecné zastupiteľstvo v Siladiciach schvaľuje:**

na základe predloženej Žiadosti o odkúpenie časti parcely registra „E“ KN č. 204/1 k.ú. Siladice, evidovanej na LV č. 500 a po zistení stanoviska Západoslovenskej energetiky, a.s. či je táto časť pozemku vhodná na stavbu trafostanice, bude opätovne táto žiadosť prerokovaná. Zároveň je nutné doplniť Žiadosť o súhlasné stanovisko spoluvlastníkov. Následne až potom bude odsúhlasený možný predaj.

**7. BOD: Plán kontrolnej činnosti na II. polrok 2019**

Hlavná kontrolórka obce predložila poslancom Plán kontrolnej činnosti na II. polrok 2019, ktorý tvorí prílohu tejto zápisnice. Poslanci OZ k predloženému návrhu nemali námietky.

Starosta obce dal hlasovať:

**Hlasovanie č. 4**

Za: 7 zdržal sa: 0 proti: 0

**UZNESENIE č. 18 /2019**

**Obecné zastupiteľstvo v Siladiciach schvaľuje:**

Plán kontrolnej činnosti na II. polrok 2019

**8. BOD: Správa o výchovno- vzdelácacej činnosti a jej výsledkoch a podmienkach za šk. rok 2018 /2019**

Poslanci OZ mali k nahliadnutiu Správu o výchovno- vzdelácacej činnosti a jej výsledkoch a podmienkach za šk. rok 2018 /2019 z Materskej školy v Siladiciach.

Nikto z prítomných nemal námietky ani komentáre.

**Hlasovanie č. 4**

Za: 7 zdržal sa: 0 proti:

Poslanci OZ berú Správu o výchovno- vzdelácacej činnosti a jej výsledkoch a podmienkach za šk. rok 2018 /2019 na vedomie

**9. BOD: Došlá pošta, informácie, pripomienky a návrhy.**

**5. BOD Záver**

Starosta obce poďakoval prítomným na účasť a ukončil zasadnutie OZ

Zapísala: Zuzana Jurišová dňa: 19.09. 2019 ..............................

**Overovatelia zápisnice:**

Dňa: 19.09.2019 Mgr. Andrej Lackovič, poslanec OZ ....................................

Dňa: 19.09.2019 Daniel Rau, poslanec OZ ....................................

Starosta obce súhlasí s Uznesením v zápisnici č. **04/2019 zo dňa 19.09.2019**

 ............................... Róbert Repka, starosta obce 19.09.2019

Všetky prílohy k Zápisnici č. 04/2019 sú k nahliadnutiu k dispozícii na Obecnom úrade v Siladiciach.